Diversi diretturi bdew jirriżenjaw mill-karigi tagħhom fil-Pilatus Bank. Il-'persuna kompetenti' li qed tmexxi l-bank bħalissa għadha kif ippreżentat ir-riżenja tad-direttur Joseph Jerry Liow-Yune-Loy quddiem l-MFSA. Dan id-direttur irriżenja. Din tista' tkun opportunità mitlufa – jew forsi għad hemm iċ-ċans li dan iseħħ – biex xi ħadd jistaqsi lis-Sur Liow-Yune-Loy meta sar jaf li s-sid tal-bank li tiegħu kien direttur ġie investigat fuq frodi bankarja u kemm investiga fid-dettall il-mod kif il-Bank Pilatus kien qed jimmaniġġja l-kontijiet ta' Persuni Esposti Politikament (PEP) li kellu. Qishom qed jiġru affarijiet minn taħt bl-iskop li jiġi evitat li jiġu mwieġba dawn it-tip ta' domandi, fil-mument meta l-aktar li huwa meħtieġ li jingħataw it-tweġibiet għall-mistoqsijiet li ilhom isiru. Qed tiġi kkunsidrata l-possibbiltà li xi wħud mill-assi tal-bank jista' jkun li potenzjalment huma riżultat ta' reati kriminali? Ingħata bidu għal investigazzjoni ġdida dwar ħasil ta' flus? Bdiet inkjesta dwar l-aħħar dikjarazzjoni tal-FIAU li kien iddikjara l-bank bħala nadif u ħieles minn kull suspett? Dawk li għandhom il-flus depożitati fil-bank reġgħu ġew analizzati biex ikun stabbilit jippreżentawx xi tip ta' riskju ta' ħasil ta' flus? Ġew analizzati l-aħħar tranżazzjonijiet li saru u li permezz tagħhom inġibdu l-flus mill-bank? L-evalwazzjonijiet li saru fil-passat fuq klijenti li jista' jkun li huma esposti politikament reġgħu ġew analizzati? L-istaff tal-bank ġie interrogat fuq dak li ġara fl-imgħoddi fil-bank? Minkejja dawn il-mistoqsijiet u dubji kollha, jidher li quddiemna se naraw iseħħ l-għeluq tal-bank qisu ma ġara xejn...b'dawk li għandhom il-flus depożitati mal-Pilatus jitħallew jiġbdu flushom, id-diretturi jirriżenjaw bil-kwiet, l-impjegati jsibu xogħol ġdid u jibqa' biss il-likwidatur biex iħallas il-kera u jitfi d-dawl. Possibbli l-Membri Parlamentari ma jqisux l-għeluq ta' bank bħala suġġett ideali biex issir inkjesta parlamentari minn select committee ffurmat minn deputati taż-żewġ naħat? U...mistoqsija tal-aħħar, għalissa. Min se jibqa' hawn biex jiffirma r-rendikont finanzjarju tal-bank għall-2017 li suppost li għandu jitressaq quddiem l-awtoritajiet finanzjarji tul l-erbat ijiem li ġejjin? Previous: Il-Kapitali tal-Kultura Olandiża taqta' kull kuntatt mal-Belt Valletta. Tgħid li l-organizzaturi tal-V18 "imminaw il-valuri tat-titlu ta' Kapitali Ewropea tal-Kultura" Next: Miċħuda l-libertà proviżorja għal Ali Sadr. Is-smiegħ tal-każ għas-16 ta' Mejju. window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
'Abandon ship'